షర్మిలా మాండ్రే

షర్మిలా మాండ్రే (జననం 1990 అక్టోబరు 28) భారతీయ నటి, సినిమా నిర్మాత. ఆమె ప్రధానంగా కన్నడ చిత్రాలలో నటిస్తుంది. ఆమె సజ్ని (2007)తో అరంగేట్రం చేసింది. అదే సంవత్సరం కృష్ణతో విజయాన్ని అందుకుంది. అలాగే ఆమె వెంకట ఇన్ సంకట (2009), స్వయంవర (2010) చిత్రాలకు ప్రశంసలు అందుకుంది. ఆమె తమిళంలో మిరట్టల్ (2012), తెలుగులో కెవ్వు కేక (2013) సినిమాలతో ఎంట్రీ ఇచ్చింది. ఆమె ఉత్తమ మహిళా అరంగేట్రానికి SIIMA అవార్డు అందుకుంది.  షర్మిలా మాండ్రే కెరీర్ లో ఆకే (2017), గాలిపాట 2 (2022) చిత్రాలు కూడా ఆమెకు మంచి పేరు తెచ్చిపెట్టాయి.

ఆమె తమిళ చిత్రం ఎవనుక్కు ఎంగేయో మ్యాచ్ ఇరుక్కు (2018)తో నిర్మాతగా మారింది. బెంగుళూరు టైమ్స్ 25 మోస్ట్ డిజైరబుల్ ఉమెన్ లిస్ట్‌లో షర్మిలా మాండ్రే 2012లో 10వ స్థానంలో నిలవగా 2014లో 8వ స్థానం సాధించింది. అలాగే బెంగుళూరు టైమ్స్ 30 మోస్ట్ డిజైరబుల్ ఉమెన్ లిస్ట్ 2020లో ఆమె 20వ స్థానంలో నిలిచింది.

బాల్యం, విద్య 
ఆమె 1990 అక్టోబరు 28న కర్ణాటకలోని బెంగుళూరులో జన్మించింది. ఆమె తన పాఠశాల విద్యను బెంగళూరులోని సోఫియా హైస్కూల్‌లో పూర్తి చేసింది. ఆమె తండ్రి దయానంద మాండ్రే వ్యాపారవేత్త, కార్ రేసింగ్ ఔత్సాహికుడు. ఆమె తాత రామానంద నారాయణరావు మాండ్రే సినిమా నిర్మాత, పంపిణీదారు. అలాగే ఆయన బెంగళూరులోని సంగమ్ టాకీస్ వ్యవస్థాపకుడు. షర్మిలా మాండ్రే మేనత్త సునంద మురళీ మనోహర్ సినీ నిర్మాత.

వ్యక్తిగత జీవితం 
షర్మిలా మాండ్రే 2013లో తన పేరుకు అదనపు "ఇ" (Sharmiela Mandre) జోడించింది. 2020లో బెంగళూరులో ఆమె ప్రయాణిస్తున్న కారు స్తంభానికి ఢీకొనడంతో ఆమెకు గాయాలయ్యాయి.

ఫిల్మోగ్రఫీ

నటిగా

నిర్మాతగా

అవార్డులు, నామినేషన్లు

మూలాలు 

భారతీయ సినిమా నటీమణులు
కన్నడ సినిమా నటీమణులు
1990 జననాలు
తెలుగు సినిమా నటీమణులు
హిందీ సినిమా నటీమణులు